അഞ്ചു നായ്ക്കുട്ടികളെ കണ്ടെത്തി ഒരെണ്ണം ചത്തു ആലങ്ങാട് പന്തംകൊണ്ട് പൊള്ളിച്ച ഏഴു നായ്ക്കുട്ടികളില് അഞ്ചെണ്ണത്തിനെ കണ്ടെത്തി. ഗുരുതരാവസ്ഥയിലായിരുന്ന ഒരെണ്ണം ചത്തു. മറ്റൊരെണ്ണത്തിനും നല്ലരീതിയില് പൊള്ളലേറ്റിട്ടുണ്ട്. മൂന്നു കുട്ടികള്ക്കും തള്ളനായക്കും കുഴപ്പമില്ലെന്ന് ഇവയെ പരിചരിക്കുന്ന ദയ മൃഗക്ഷേമസംഘടനാ കോഓര്ഡിനേറ്റര് അമ്ബിളി പുരയ്ക്കല് പറഞ്ഞു. സാഥി എന്നാണ് തള്ളനായക്ക് ദയ പ്രവര്ത്തകര് പേരു നല്കിയിരിക്കുന്നത്. കരുമാല്ലൂര് മാഞ്ഞാലി ഡൈമന്മുക്ക് ചാണയില് പ്രദേശത്ത് ശനി വൈകിട്ടാണ് നായയെയും കുട്ടികളെയും തീയിട്ടത്. കേസിലെ പ്രതിയായ മേരിയുടെ വീട്ടുവളപ്പില് ചൊവ്വാഴ്ച പൊലീസും ദയ പ്രവര്ത്തകരും നാട്ടുകാരും ചേര്ന്നു നടത്തിയ തെരച്ചിലിലാണ് അഞ്ചു കുഞ്ഞുങ്ങളെ അവശനിലയില് കണ്ടെത്തിയത്. ഒരു കുഞ്ഞ് പൊള്ളലേറ്റ് പുഴുവരിച്ച നിലയിലായിരുന്നു. ഇതാണ് ചത്തത്. ഇതിന്റെ പോസ്റ്റുമോര്ട്ടം നടപടികള് ബുധനാഴ്ച പൂര്ത്തിയാക്കും. അവശേഷിക്കുന്ന രണ്ടു കുഞ്ഞുങ്ങളെ കണ്ടെത്താനായിട്ടില്ല. കുഞ്ഞുങ്ങള്ക്ക് രണ്ടാഴ്ചയോളമേ പ്രായമായിട്ടുള്ളൂ. 40 ദിവസത്തോളം ഇവയെ സംരക്ഷിക്കുമെന്നും അതിനുശേഷം വളര്ത്താന് താല്പ്പര്യമുള്ളവര്ക്ക് കൈമാറുമെന്നും ദയ അറിയിച്ചു. തീപ്പന്തം ഉപയോഗിച്ച് നായയെയും കുഞ്ഞുങ്ങളെയും തീകൊളുത്തിയെന്ന് നാട്ടുകാര് അറിയിച്ചതിനെ തുടര്ന്ന് ദയ പ്രവര്ത്തകന് പി ബി രമേശ്കുമാര് നല്കിയ പരാതിയുടെ അടിസ്ഥാനത്തില് ആലങ്ങാട് പൊലീസ് കേസെടുത്തിരുന്നു. ചാണയില് കോളനിയിലെ മേരി, ലക്ഷ്മി എന്നിവര്ക്കെതിരെയാണ് കേസ്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ഏഴു നായ്ക്കുഞ്ഞുങ്ങളെ പന്തംകൊണ്ട് കത്തിച്ചുകൊന്നു തള്ളപ്പട്ടിക്കും ഗുരുതരമായി പൊള്ളലേറ്റു ഡിജിറ്റല് പഠനോപകരണം: ദമ്മാം നവോദയ 50 ലക്ഷം രൂപ മുഖ്യമന്ത്രിക്ക് കൈമാറി ജോലിക്ക് പ്രവേശിക്കാനിരിക്കെ യുവതി ഹൃദയാഘാതം മൂലം മരിച്ചു